|  |  |  |
| --- | --- | --- |
|  | **VELEUČILIŠTE U KRIŽEVCIMA**  **Obrazac izvedbenog plana nastave** | Izdanje: travanj 2017. Oznaka: Prilog 5/SOUK/A 4.3.1. |
| Izdanje: travanj 2017. Oznaka: Prilog 5/SOUK/A 4.3.1. |

**Akademska godina: 2024./2025.**

|  |  |  |
| --- | --- | --- |
| **Studij:** | **Stručni prijediplomski studij *Poljoprivreda***  **Smjer: Menadžment u poljoprivredi, Bilinogojstvo, Zootehnika** | |
| **Kolegij:** | **AGRARNA POLITIKA** | |
| **Šifra:** 38856  **Status**: obvezni | **Semestar:** **VI** | **ECTS bodovi: 2** |
| **Nositelj:** | **dr. sc. Kristina Svržnjak, prof. struč.stud.** | |
| **Oblik nastave:** | **Sati nastave** | |
| Predavanja | 15 | |
| Vježbe | 15 | |

**CILJ KOLEGIJA:** Upoznati studente o utjecaju agrarne politike na razvoj poljoprivrede i ruralni razvoj u Hrvatskoj.

**Izvedbeni plan nastave**

**Početak i završetak te satnica izvođenja nastave utvrđeni su akademskim kalendarom i rasporedom nastave.**

1. **Nastavne jedinice, oblici nastave i mjesta izvođenja**

|  |  |  |  |  |  |
| --- | --- | --- | --- | --- | --- |
|  | **Nastavna jedinica** | **Oblici nastave** | | | **Mjesto održavanja** |
| **P** | **V** | **S** |
| **1.** | Uvod u predmet (nositelji, ciljevi, mjere, područja agrarne politike, financiranje mjera poljoprivredne politike, razlozi državne intervencije). | 2 |  |  | Informatička radionica |
| **2.** | Zakon o poljoprivredi (organizacijski oblici u poljoprivredi, razlika između OPG i SOPG, ekonomska veličina gospodarstva, uvjetovanost i kontrola uvjetovanosti, hrana kroz Codex Alimentarius, sprečavanje nastajanja otpada od hrane, sustavi kvalitete za poljoprivredne i prehrambene proizvode, ekološka proizvodnja i kontrolna tijela, obrazovanje i osposobljavanje za potrebe poljoprivrede i ruralnog razvoja). Glavna istraživanja koja su provedena od strane Hrvatske agencije za hranu s naglaskom na razumijevanje informacija o hrani i stav potrošača o bacanju hrane. | 3 |  |  | Informatička radionica |
| **3.** | Opći društveno-gospodarski pokazatelji (poljoprivredno pučanstvo i zaposlenost, bruto domaći proizvod, poljoprivredni proračun, agrarna proizvodnja i struktura, stupanj samodostatnost.). Zeleno izvješće. | 1 |  |  | Informatička radionica |
| **4.** | Institucijska podrška (upravne službe, stručne službe, Agencija za plaćanja u poljoprivredi, ribarstvu i ruralnom razvoju, poljoprivredno školstvo). Mogućnost organiziranja predavanja gosta predavača iz neke od ustanova. | 2 |  |  | Informatička radionica |
| **5.** | Zemljišna politika (državno i privatno vlasništvo nad poljoprivrednim zemljištem, evidencija poljoprivrednog zemljišta, program raspolaganja poljoprivrednim zemljištem, Zakon o poljoprivrednom zemljištu, oblici raspolaganja državnim poljoprivrednim zemljištem, prosječne cijene poljoprivrednog zemljišta u Hrvatskoj i EU). | 2 |  |  | Informatička radionica |
| **6.** | Programi potpore u poljoprivredi i ruralnom razvoju pri Ministarstvu poljoprivrede.  Program izravnih plaćanja (osnovna potpora dohotku za održivost, eko sheme, dodatna preraspodijeljena potpora dohotku za održivost, dodatna potpora dohotku za mlade poljoprivrednike, proizvodno-vezana potpora dohotku). Korisnici programa izravnih plaćanja.  Ruralne intervencije s naglaskom na potporu mladim poljoprivrednicima i potpore malim poljoprivrednicima (klimatsko-okolišne, intervencije ulaganja, intervencije suradnje, AKIS sustav prijenosa znanja i informacija u poljoprivredi).  Ruralni razvoj kroz koncept pametnih sela (ciljevi ruralnog razvoja, korisnici, LAG-ovi). | 4 |  |  | Informatička radionica |
| **7.** | Informacijski sustav poljoprivrede, elektroničke baze i izvori podataka (upis poljoprivrednika, AGRONET, ARKOD, FADN, TISUP) | 1 |  |  | Informatička radionica |
| **8.** | Izrada SWOT analize socio-ekonomskog konteksta poljoprivredne proizvodnje. Upisivanje rezultata istraživanja u dnevnik zadataka. |  | 2 |  | Informatička radionica |
| **9.** | Ocjenjivanje provedbe ciljeva i mjera agrarne politike navedenih u matrici mjera te određivanje najmanje tri indikatora kojima bi se mogla mjeriti uspješnost provedbe izabranih mjera. Upisivanje rezultata istraživanja u Microsoft Teams sustav. Argumentiranje najboljih i najlošijih ocjenjenih mjera, prosječnih ocjena po strateškim prioritetima te odabranih indikatora kroz raspravu i dnevnik zadataka. |  | 3 |  | Informatička radionica |
| **10.** | Tržišni informacijski sustav u poljoprivredi (TISUP) – istraživanje aktualnih cijena pojedinih poljoprivrednih proizvoda u Hrvatskoj. Analizu cijena odabranog poljoprivrednog proizvoda upisati u dnevnik zadataka. |  | 2 |  | Informatička radionica |
| **11.** | Proučavanje Zelenog izvješća – ispisivanje barem dva pojma u Rječnik pojmova u Merlin-u. Na osnovu upisanih pojmova odigrati igre u Merlin-u „vješalo“ ili „križaljka“ ili seminar na osnovu prijevoda studenata na izabranu temu i prezentacija rezultata istraživanja. Objašnjenje pojma te izvor podataka upisati u dnevnik zadataka. |  | 3 |  | Informatička radionica |
| **12.** | Kalkulator za izračunavanje ekonomske veličine poljoprivrednog gospodarstva – izračunavanje prema regiji, prema odabranim kombinacijama biljne i/ili stočarske proizvodnje. Upisivanje rezultata istraživanja u dnevnik zadataka |  | 2 |  | Informatička radionica |
| **13.** | Primjeri dobre prakse razvoja poljoprivrede i ruralnog razvoja kroz korištenje fondova EU. Otvoreni natječaji za ruralne intervencije te de minimis potpore na razini regionalne i lokalne samouprave. Rasprava. |  | 3 |  | Informatička radionica |
|  | **UKUPNO SATI** | **15** | **15** |  |  |

Oblici nastave: P=predavanja; V=vježbe; S=seminari, SP= stručna praksa

**2. Obveze studenata te način polaganja ispita i način ocjenjivanja**

Znanje studenata provjerava se i ocjenjuje kontinuirano tijekom trajanja predmeta „Agrarna politika“. Pri tome se vrednuje nazočnost i sudjelovanje u nastavi, izrađeni individualni i/ili timski zadaci studenata.

Svi elementi koji se ocjenjuju trebaju biti ocjenjeni pozitivnim ocjenama od 2 do 5:

* prisustvo na nastavi (10%)
* individualni zadaci studenata (40%)
* pismeni ispit (50%).

Uvjet za izlazak na pismeni dio ispita su izrađeni svi individualni zadaci studenata. Pismeni ispit ispravlja se isti dan te se rezultat ispita zbrajaju s ostalim aktivnostima i upisuje kao konačna ocjena u ISVU sustav.

Ocjenjivanje pojedinih aktivnosti se provodi prema brojčanom sustavu, prema tablici Kriteriji ocjenjivanja.

Tablica: Kriteriji ocjenjivanja

|  |  |
| --- | --- |
| **Ocjena** | **% usvojenosti ishoda učenja** |
| Dovoljan | 60 – 69 % |
| Dobar | 70 – 79 % |
| Vrlo dobar | 80 – 89 % |
| Izvrstan | 90 – 100 % |

Aktivnost koja se ocjenjuje i pripadajući faktor opterećenja (f)/udio u ukupnoj ocjeni (%)

|  |  |
| --- | --- |
| **Aktivnost koja se ocjenjuje** | **Faktor opterećenja %** |
| 1. Prisustvo i aktivno sudjelovanje na nastavi | 10 |
| 1. Zadaci studenata | 40 |
| 1. Pismeni ispit | 50 |
| UKUPNO: | 100% |

Konačna ocjena je suma ocjena svake nastavne aktivnosti pomnoženih s pripadajućim faktorom opterećenja (f) ili izraženo u postotku.

Konačna ocjena = (a x 10%) + (b x 40%) + (c x 50%)

100

**3. Ispitni rokovi i konzultacije**

Ispiti se održavaju tijekom zimskog, ljetnog i jesenskog ispitnog roka najmanje po dva puta, a tijekom semestara jednom mjesečno i objavljuju se na mrežnim stranicama Veleučilišta

Konzultacije za studente održavaju se prema prethodnoj najavi u dogovorenom terminu.

**4. Ishodi učenja (IU)**

Nakon položenog ispita student će moći:

IU 1. Prezentirati osnovne komponente agrarne politike te osnovne zakone koji se tiču razvoja poljoprivrede i ruralnog razvoja

IU 2. Utvrditi cijene poljoprivrednih proizvoda kroz TISUP sustav

IU 3. Otkriti različite programe potpora u poljoprivredi i ruralnom razvoju na nacionalnoj razini i razini lokalne samouprave

IU 4. Kreirati SWOT analizu vezanu uz poljoprivrednu proizvodnju ili ruralni razvoj

IU 5. Procijeniti provedbu dosadašnjih ciljeva i mjera agrarne politike te predložiti indikatore provedbe nekih od mjera

IU 6. Izmjeriti ekonomsku veličinu poljoprivrednog gospodarstva

**5. Konstruktivno povezivanje**

|  |  |  |  |
| --- | --- | --- | --- |
| **Ishodi učenja** | **Nastavne jedinice/načini poučavanja** | **Vrednovanje** | **Vrijeme\* (h)** |
| IU 1 | N.J. 1; N.J. 2; N.J. 3; N.J. 4; N.J. 5; N.J. 6; N.J. 7; N.J. 11  Predavanja; sustav za e-učenje Merlin – rječnik pojmova, igra „vješalo“, igra „križaljka; rasprava | Pisani ispit, rječnik pojmova, individualni rad studenata | 20 |
| IU 2 | N.J. 7; N.J. 10  Predavanja; aplikacija TISUP – analiza cijena; rasprava | Vježba na nastavi; individualni rad studenata | 5 |
| IU 3 | N.J. 6; N.J. 13  Predavanja; Internet stranice Ministarstva poljoprivrede, regionalne i lokalne samouprave – analiza natječaja za potpore u poljoprivredi; studije slučaja; rasprava | Pisani ispit, vježba na nastavi | 10 |
| IU 4 | N.J. 1; N.J. 3; N.J. 4; N.J. 5; N.J. 8  Predavanja; rasprava: analize socio-ekonomskog konteksta poljoprivredne proizvodnje | Pisani ispit, Vježba na nastavi | 10 |
| IU 5 | N.J. 1; N.J. 6; N.J. 9  Predavanja: rad na tekstu; ocjenjivanje kroz Microsoft Teams; rasprava | Pisani ispit, individualan rad studenata, vježba na nastavi, rasprava | 10 |
| IU 6 | N.J. 2; N.J. 12  Predavanja; praktičan rad – kalkulator ekonomske vrijednosti poljoprivrednog gospodarstva; rasprava | Individualan rad studenata, rasprava i vježbe na nastavi | 5 |
| **UKUPNO SATI** | | | **60** |

*\* Potrebno vrijeme (h) 1 ECTS = 30 h*

**6. Popis ispitne literature**

a) Obvezna

1. Petrač, B., (2002.): Agrarna ekonomika, Ekonomski fakultet u Osijeku i Poljoprivredni fakultet u Osijeku, Osijek (poglavlje agrarna politika)
2. Zeleno izvješće: Godišnje izvješće o stanju poljoprivrede za tekuću godinu dostupno na <https://poljoprivreda.gov.hr/istaknute-teme/poljoprivreda-173/poljoprivredna-politika/agroekonomske-analize/zeleno-izvjesce/189>

b) Dopunska

1. ….. Publikacije, strategije i poljoprivredno zakonodavstvo s Internet stranica Ministarstva poljoprivrede, šumarstva i ribarstva (<https://poljoprivreda.gov.hr/>)

**7. Jezik izvođenja nastave**

Nastava se izvodi na hrvatskom jeziku

Nositelj kolegija:

Dr.sc. Kristina Svržnjak, prof.struč.stud.

U Križevcima, srpanj 2024.